༈ གཡུ་ཡི་མེ་ལོང་ལན་བརྒྱར་ཕྱིས་འདྲའི་ཞལ། །མཛེས་སྡུག་ཉམས་ཅན་
འོད་ཟེར་ཕུང་པོའི་སྐུ། །མར་གད་མདངས་འཛིན་ཐུགས་རྗེ་ཆེ་ལྡན་མ། །རྒྱལ་
ཀུན་འཕྲིན་ལས་ལྷ་མོས་བྱིན་ཆེན་ཕོབ། །དགེ་མཚན་འབུམ་གྱི་རོལ་བ་དང་
འགྲོགས་པའི། །ཞབས་སྐྱེས་པདྨོ་མ་ལུས་སྤྲིན་དབང་གི། །རལ་པའི་ནགས་ན་
རྒོད་པའི་འདྲེན་པ་རྗེ། །ཐུབ་བསྟན་འཛིན་པའི་སྐྱེས་མཆོག་དེ་ཡི་དྲུང་། །དམ་
པ་ཕལ་ཆེར་ཞི་བའི་དབྱིངས་སུ་གཟིམས། །མཁས་པ་ཕལ་ཆེར་དབེན་པའི་
ནགས་སུ་འགྲིམ། །ཆོས་ཀྱི་ཉི་མ་ཁྱོད་འདྲ་དེང་བཞུགས་པ། །དབྱིག་གི་བློ་གྲོས་
མ་འདི་སྐལ་བ་བཟང་། ། སྐལ་ལྡན་མོས་པའི་པད་མོ་བཞད་པའི་གཉེན། །ཐུབ་
316

སྙན་དངགས་ཀྱི་ལམ་ནས་དྲངས་པའི་འཕྲིན་ཡིག་གི་སྐོར་ཨུཏྤལ་དགའ་ཚལ་རྒྱས་པའི་དྲི་བསུང་ཞེས་བྱ་བ།
བསྟན་དྲི་མེད་མཁའ་ཡི་མཛེས་རྒྱན་ནི། །མཁས་བཙུན་བཟང་པོའི་ཉི་མ་ཆེན་
པོ་ལ། །མཛད་འཕྲིན་འོད་སྟོང་སྤྲོ་བཞིན་བཞུགས་ལགས་སམ། །སྔོན་རབས་
དམ་པའི་རྣམ་ཐར་རྨད་བྱུང་བ། །བདག་གིར་མཛད་དེ་གཞན་ཕན་དབྱིག་ནོར་
གྱིས། །གང་བའི་ཁུར་ཆེན་འདེགས་ལ་མི་ངལ་བའི། །ཕྱོགས་ཀྱི་གླང་པོ་ཁྱོད་
ལས་གཞན་ན་གང༌། །ཡོན་ཏན་མ་ལུས་ལྷུན་གྱིས་གྲུབ་པའི་སྐུ། །གང་གི་མཁྱེན་
དཔྱོད་མཐོང་བས་ཡིད་དྲངས་པ། །མདོངས་མཐའི་སྙིང་ལ་འཕོས་པའི་འབྲུག་སྒྲ་
བཞིན། །དགའ་དད་གུས་པའི་སྙིམ་པའི་མེ་ཏོག་འཛུམ། །ཧ་རིའི་ཙནྡན་ནགས་
ཀྱིས་ཉེར་བརྟེན་པའི། །ལྷོ་ཕྱོགས་མ་ལ་ཡ་ཡི་རི་བོ་བཞིན། ། རྒྱང་ན་གནས་
ཀྱང་སྙན་པའི་དྲི་བསུང་གིས། །མཁས་བླུན་ཀུན་གྱི་སྙིང་ལ་སིམ་པ་ཐོབ། །སྣོད་
བཅུད་དག་པའི་ཕྱོགས་བཅུའི་ཞིང་མང་ནས། །དཔལ་ལྡན་ཐུབ་པ་རྣམས་ཀྱི་
མཛད་པའི་བསྡོམས། །དུས་འདིར་འཛིན་པ་གཞན་ན་མེད་མཐོང་སྟེ། །མ་ལུས་
གསང་བའི་ཕྱག་མཚན་ཁྱོད་ལ་གཏད། །ཉིད་སྐུ་འཛམ་བུའི་གསེར་གྱི་མཆོད་སྡོང་
ནི། །དངོས་སུ་མཇལ་བའི་སྐལ་བས་དབེན་ལགས་ཀྱང་། །མཆོག་གི་མཛད་པའི་
གསུང་གི་འོད་ཟེར་འབུམ། །རིང་དུ་འགྱེད་པའི་དཔལ་ལ་ཆགས་པ་ཡི། །གྱི་ནའི་
དགེ་སྦྱོང་འདུ་འཛིའི་ཁུར་འཛིན་བདག །འཆི་བདག་སྲིན་པོའི་རྒྱང་མདའ་མ་
ཕོག་པར། །བྱ་བ་མང་པོས་བྱང་གི་ཕྱོགས་མཐའ་ན། །གཉིས་མེད་སེངྒེའི་རྣམ་
ཐར་བསྐྱངས་བཞིན་མཆིས། །སྐུའི་འཚམས་ཞུ། སླར་ཡང་ཞུ་བ། གསེར་མདོག་
ཅོད་པན་འཆང་བའི་རིང་ལུགས་ནི། །གསེར་ལྡན་འཛིན་མ་ཡངས་པའི་ཕྱོགས་
ཀུན་ན། །གསེར་གྱི་གདུགས་ལྟར་འཛིན་སྐྱོང་སྤེལ་མཛད་པ། །གསེར་རིའི་ལྷུན་
པོ་འདྲ་བ་ཁྱོད་མིན་སུ། །རིས་མེད་བསྟན་དང་འགྲོ་ལ་ཕན་པའི་གཉེན། །གང་
སྐུ་བསམ་འཕེལ་ཡིད་བཞིན་དབང་གི་རྒྱལ། །ཐུབ་བསྟན་རྒྱལ་མཚན་རིང་དུ་
- 317-
—

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཁ
བསྒྲེང་བ་ཡི། །ཏོག་ཏུ་གཡོ་མེད་བརྟན་ཅིང་ལྷུན་ཆགས་མཛོད། །སྐལ་ལྡན་
ལེགས་པའི་བློ་གྲོས་སྨིན་པའི་འབྲས། །རྒྱས་བྱེད་ཞལ་གྱི་ཆུ་འཛིན་ལས་འོངས་
པའི། །ཟད་པ་མེད་པའི་ཟབ་རྒྱས་བསིལ་བའི་ཆར། །ཕྱོགས་ཀྱི་གོས་ཅན་ཁྱབ་
པའི་བཀའ་དྲིན་སྩོལ། །ཚད་ལྡན་དམ་པ་རྣམས་ཀྱི་རྣམ་ཐར་ལ། །མོས་པའི་བློ་ནི་
ནམ་ཡང་མི་འདོར་བ། །ཕྱོགས་མཐར་འཁྱམས་པའི་བྷུ་སུ་ཀུ་བ་ཡང་། །བསྙེལ་
བ་མེད་པའི་ཐུགས་རྗེས་གཟིགས་པ་དང་། །བྱང་ཆུབ་ལམ་སྟོན་བླ་མ་དམ་པ་
ཡིས། །བྱང་གྲོལ་གདམས་པའི་བདུད་རྩིས་རང་གཞན་དང་། །བྱུང་ཕྱོགས་སྐྱེ་བོ་
ཡོངས་ལ་ཕན་དོན་ཕྱིར། །བྱང་ཆུབ་སེམས་དཔའ་ཁྱོད་ལ་སྐྱབས་གསོལ་ཞུ། །དེ་
སྐད་ཞུ་འཕྲིན་བདུད་རྩིའི་གངྒཱའི་རྒྱུན། །དོན་བཟང་རིན་ཆེན་བྱེ་མ་འདྲེན་བཞིན་
དུ། །རྒྱལ་སྲས་རྒྱ་མཚོ་ཆེན་པོ་ག་ལ་བར། །ཐོགས་མེད་བགྲོད་ལ་ཐུགས་བསྐྱེད་
གསོས་སུ་མཛོད། །བཀྲ་ཤིས་རི་མོས་རྣམ་མཛེས་པའི། །ལྷ་དར་དཀར་པོའི་རཱེ་
ཁ་བཅས། །བྱང་ཕྱོགས་ས་ཡི་ཡུལ་ལྗོངས་ནས། །གུས་པའི་ཕྱག་དང་བཅས་ཏེ་
ཕུལ།། །།ཅེས་པ་འདི་ནི་རབ་བྱུང་བཅོ་ལྔ་པའི་ལྕགས་སྦྲུལ་ལོར་རྗེ་ཙོང་ཁ་པའི་དངོས་སློབ་བསྟན་
པའི་དར་ཆེན་བདུན་གྱི་ནང་ཚན་མཁས་གྲུབ་ཆེན་པོ་རོང་བ་ལྗགས་ནག་པ་དང༌། གྲུབ་དབང་ཐོགས་
མེད་སོགས་ཀྱི་སྐྱེས་རབས་ཀྱི་ཕྲེང་བས་མཛེས་པ་སྐུ་ཚེ་འདིར་ཡང་མདོ་སྔགས་རིག་པའི་གནས་ཐམས་
ཅད་ལ་ཐོགས་པ་མེད་པའི་མཁྱེན་དཔྱོད་རྒྱས་པ་ཀིརྟི་རིན་པོ་ཆེར་ཕུལ་བའི་ཞུ་ཡིག་ལགས་སོ། །།